Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: (1) bekezdése nem a jogalanyok közötti bármiféle különbségtételt tilt; ez összeegyeztethetetlen lenne a jog rendeltetésével [61/1992. (XI. 21.) AB határozat, ABH 1992, 280,
Paragraph Index: 319

(1) bekezdése nem a jogalanyok közötti bármiféle különbségtételt tilt; ez összeegyeztethetetlen lenne a jog rendeltetésével [61/1992. (XI. 21.) AB határozat, ABH 1992, 280, 282.]. Az Alkotmány 70/A. § (3) bekezdése az állam számára konkrét kötelezettségeket nem határoz meg. Az esélyegyenlõtlenség kiküszöbölésének törvényi eszköz- 2008/27. szám rendszere széles skálán mozoghat, s ezek közül a jogalkotó feladata a legcélszerûbb szabályozási mód megválasztása, az intézkedések rendszerének átfogó kidolgozása (összefoglalóan pl. 652/G/1994. AB határozat, ABH 1998, 574, 580–581.; 552/B/2000. AB határozat, ABH 2002, 1508, 1514–1515.). 1.3. A már hivatkozott 108/B/1992. AB határozatában az Alkotmánybíróság az ügyvédek és a közjegyzõk közötti „megkülönböztetést” vizsgálva mutatott rá arra, hogy alkotmányellenes megkülönböztetés esetükben sem állapítható meg. Az Alkotmánybíróság állandó gyakorlata szerint a diszkrimináció tilalma szempontjából csak az azonos helyzetben lévõ jogalanyok közötti különbségtétel alkotmányellenes, s a határozat szerint ebbõl a szempontból még a jogászság sem tekinthetõ homogén csoportnak. A jogászságon belül a szakmai végzettség kétségtelen azonosságot jelent ugyan, de ez „számos eltérõ jogállású, feladat- és hatáskörû jogi hivatás gyakorlását teszi lehetõvé”, ami viszont indokolja a különbözõ tevékenységek gyakorlóira vonatkozó eltérõ szabályok megalkotását. „A diszkrimináció tilalma ugyanis nemcsak azt jelenti, hogy nem lehet különbséget tenni a jogalanyok között, hanem az esélyegyenlõtlenség kiküszöbölése érdekében a jogalkotónak kötelessége a releváns sajátosságok figyelembevétele a szabályozás megalkotásakor. Az azonos végzettségû szakmai csoportba tartozók között nem állapítható meg diszkrimináció azon az alapon, hogy a törvényhozó közöttük eltérõ jogállású foglalkozási csoportokat állít fel (...).” (ABH 1994, 523, 525.) 2.1. A Kjötv.-nek a támadott, 1. § (3) bekezdése a törvénynek a közjegyzõi szervezet mûködésével kapcsolatos általános elvei között található. A törvény itt határozza meg a közjegyzõk által végezhetõ feladatokat is. Ezek részben a feleknek nyújtott jogi szolgáltatások (jogügyletekrõl és jogi jelentõségû tényekrõl kiállított közokiratok készítése, okiratok megõrzése, pénz, értékpapír átvétele a jogosult részére történõ kiadás céljából); részben az igazságszolgáltatáshoz közvetlenül kapcsolódó jogszolgáltató hatósági tevékenységek. A vitatott rendelkezés – ez utóbbi kategórián belül – a közjegyzõk által ellátható tevékenységi körbe az örökösödési jogviszonyok elrendezésével, illetve más nemperes eljárások azon csoportjával kapcsolatos feladatokat, amelyeket e törvény további normái, vagy más jogszabályok a közjegyzõ hatáskörébe sorolnak. Az

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes